CELEX: 52014PC0746
Language: lt
Date: 2014-12-18
Title: Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies keisti Roterdamo konvencijos III priedą

|
			
		
		
		52014PC0746
		
			Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies keisti Roterdamo konvencijos III priedą /* COM/2014/0746 final - 2014/0356 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Remiant Maisto ir žemės ūkio
organizacijai (FAO) ir Jungtinių Tautų aplinkos programai (JTAP) 1998
m. kovo mėn. baigtos derybos dėl Konvencijos dėl sutikimo, apie
kurį pranešama iš anksto, procedūros, taikomos tam tikroms
pavojingoms cheminėms medžiagoms ir pesticidams tarptautinėje
prekyboje.
Konvencija pateikta pasirašyti 1998 m.
rugsėjo mėn. Roterdame įvykusioje ministrų
diplomatinėje konferencijoje. Bendrija ją pasirašė 1998 m.
rugsėjo 11 d. Pasirašius Roterdamo konvenciją, labai
pagerėjo tarptautinis tam tikrų cheminių medžiagų, tarp
jų ir pesticidų, reguliavimas. Konvencijos tikslas – skatinti
tarptautinėje prekyboje pavojingomis cheminėmis medžiagomis dalyvaujančias
šalis dalytis atsakomybe ir bendradarbiauti, siekiant apsaugoti žmonių
sveikatą ir aplinką nuo galimos žalos ir prisidėti prie aplinkai
nekenksmingo jų naudojimo. 
Sąjunga Konvenciją įgyvendino
2012 m. liepos 4 d. priimdama Europos Parlamento ir Tarybos reglamentą
(ES) Nr. 649/2012 dėl pavojingų cheminių medžiagų
eksporto ir importo[1].
2006 m. rugsėjo 25 d. Sprendimu 2006/730/EB[2] Taryba nusprendė
Konvenciją patvirtinti Europos bendrijos vardu.
Konvencija įsigaliojo 2004 m.
vasario 24 d. 2015 m. gegužės 4–15 d. Ženevoje įvyks
Septintoji šalių konferencija (ŠK7). Konvencijos šalys yra ne tik
Sąjunga, bet ir 27 jos valstybės narės.
Remdamasi Cheminių medžiagų
kontrolės komiteto (CRC) – šalių konferencijai pavaldžios
pagalbinės institucijos – rekomendacijomis, šalių konferencija į
Konvencijos III priedą turėtų įtraukti daugiau
cheminių medžiagų, kad susitarimo, apie kurį pranešama iš
anksto, procedūra būtų taikoma ir joms. 
Cheminėms medžiagoms, kurias CRC
rekomenduoja įtraukti į Roterdamo konvencijos III priedą,
būtent chrizotilo asbestui, metamidofosui, trichlorfonui, fentionui (labai
mažo kiekio (angl. ULV) preparatams, kuriuose veikliosios medžiagos yra
640 g/l arba daugiau) ir skystiesiems preparatams (emulsuojamajam
koncentratui ir tirpiajam koncentratui), kuriuose yra 276 g/l ar daugiau parakvato
dichlorido (atitinka 200 g/l ar didesnį parakvato jonų kiekį), 
eksporto apribojimai pagal Sąjungos teisę, panašūs į
taikomus pagal Konvenciją, jau yra taikomi. Todėl Komisija siūlo
Tarybai priimti sprendimą Septintojoje šalių konferencijoje
Sąjungos vardu pritarti daliniams Konvencijos III priedo pakeitimams.
2014/0356 (NLE)
Pasiūlymas
TARYBOS SPRENDIMAS
kuriuo nustatoma Europos Sąjungos vardu
priimama pozicija dėl pasiūlymų iš dalies keisti Roterdamo
konvencijos III priedą
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 192 straipsnio 1 dalį
ir 207 straipsnį, kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Europos Sąjunga
ratifikavo Roterdamo konvenciją dėl sutikimo, apie kurį
pranešama iš anksto, procedūros, taikomos tam tikroms pavojingoms
cheminėms medžiagoms ir pesticidams tarptautinėje prekyboje (toliau –
Roterdamo konvencija)[3];
(2)       Roterdamo konvencija
Sąjungoje įgyvendinama 2012 m. liepos 4 d. Europos Parlamento ir
Tarybos reglamentu (ES) Nr. 649/2012 dėl pavojingų medžiagų
eksporto ir importo[4];
(3)       siekiant užtikrinti, kad
importuojančiosios šalys galėtų pasinaudoti Roterdamo
konvencijos teikiama apsauga, tikslinga ir būtina pritarti Cheminių
medžiagų kontrolės komiteto rekomendacijai į Roterdamo
konvencijos III priedą įtraukti chrizotilo asbestą,
metamidofosą, trichlorfoną, fentioną (labai mažo kiekio (angl.
ULV) preparatus, kuriuose veikliosios medžiagos yra 640 g/l arba daugiau)
ir skystuosius preparatus (emulsuojamąjį koncentratą ir
tirpųjį koncentratą), kuriuose yra 276 g/l ar daugiau parakvato
dichlorido (atitinka 200 g/l ar didesnį parakvato jonų kiekį).
Šios medžiagos Sąjungoje jau yra uždraustos arba griežtai ribojamos,
todėl joms taikomi dar griežtesni eksporto reikalavimai negu nustatytieji
Roterdamo konvencijoje;
(4)       numatoma, kad Septintojoje
Roterdamo konvencijos šalių konferencijoje bus priimti sprendimai dėl
pasiūlymų iš dalies keisti III priedą. Sąjunga šiems
pakeitimams turėtų pritarti,
PRIĖMĖ ŠĮ
SPRENDIMĄ: 
Vienintelis straipsnis
Septintojoje Roterdamo konvencijos šalių konferencijoje
Sąjunga pritaria tokiems daliniams Roterdamo konvencijos III priedo
pakeitimams: į šį priedą įtraukti chrizotilo asbestą,
metamidofosą, trichlorfoną, fentioną (labai mažo kiekio (angl.
ULV) preparatus, kuriuose veikliosios medžiagos yra 640 g/l arba daugiau)
ir skystuosius preparatus (emulsuojamąjį koncentratą ir
tirpųjį koncentratą), kuriuose yra 276 g/l ar daugiau parakvato
dichlorido (atitinka 200 g/l ar didesnį parakvato jonų kiekį).
Neesminiams šalių konferencijos sprendimo projekto pakeitimams gali
pritarti posėdyje dalyvaujantys Sąjungos atstovai be papildomo
Tarybos sprendimo.
Priimta Briuselyje
                                                                       Tarybos
vardu
                                                                       Pirmininkas
[1]               OL L 201, 2012 7 27, p. 60.
[2]               OL L 299, 2006 10 28, p. 23.
[3]               OL L 299, 2006 10 28, p. 23.
[4]               OL L 201, 2012 7 27, p. 60.